Diari Oficial de la Generalitat Valenciana


Sumari del DOGV 6316, del 22-07-2010 (2010/7490)

Notificació de la sentència dictada en el judici d'execució de títols judicials 2671/2009.
------------------------------------------------------------------------------------------

### Dades del document

Número de DOGV
:   6316

Data del DOGV
:   22-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7490


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici d'execució de títols judicials 2671/2009. [2010/7490]  
Execució de títols judicials 002671/2009.  
Part demandant: Bancaixa.  
Part demandada: Resale Spain, SL, y Atle Storemyr.  
Sobre: execucions en processos civils restants.   
En el judici a què es fa referència s'ha dictat la resolució que té el text que, literalment, és com segueix:  
«Diligència. Torrevieja, 15 de febrer de 2010  
L'estenc jo, el secretari/ària judicial, per a fer constar que el procurador Antonio Martínez Gilabert, en nom i representació de Bancaixa, ha presentat un escrit en què sol·licita despatx d'execució de títol judicial contra Resale Spain, SL, i Atle Storemyir.  
En done compte. En done fe.  
Interlocutòria  
Magistrada que la dicta: María Isabel Gilabert Vietos.  
Lloc: Torrevieja (Alacant).  
Data: 15 de febrer de 2010.  
Antecedents de fet  
Únic. El procurador Antonio Martínez Gilabert, en nom i representació de Bancaixa, ha presentat un escrit en què sol·licita despatx d'execució contra Resale Spain, SL, i Atle Storemyr, amb fonament en la resolució judicial següent:  
Classe i data de la resolució sentència d'1 de setembre de 2009.  
Judici en què s'ha dictat: verbal 557/8.  
Quantitat objecte de la condemna en concepte de principal i en concepte d'interessos i costes.  
Fonaments de dret  
Primer. El títol presentat porta aparellada execució de conformitat amb l'establit en l'article 517 de la Llei 1/2000, d'Enjudiciament Civil (LECn), sent-ne la quantitat reclamada determinada i líquida.   
Segon. L'escrit compleix els requisits de l'article 549.2, i també compleix amb els pressupostos processals exigits en l'article 551 de la mateixa llei, i la mesura d'embargament sol·licitada és l'adequada en una reclamació dinerària, per la qual cosa, com estableix el precepte esmentat últimament, pertoca despatxar l'execució sol·licitada.   
Pel que fa als interessos i costes, el que es reclama no excedeix del límit establit en l'article 575.1.   
Tercer. Atés que no cal en l'execució de títols judicials el requeriment de pagament previ (article 580.1 de la LECn), pertoca decretar directament l'embargament de béns de l'executat en la quantitat suficient per a cobrir les quantitats reclamades i alhora requerir-lo perquè manifeste de manera relacionada els béns i els drets suficients en la forma establida en l'article 589.1 de la LECn.  
Quart. L'executant pot sol·licitar en la demanda (article 549.1.4) les mesures d'investigació dels béns i drets de l'executat, sempre que expresse, com en aquest cas, les raons per les quals estima que l'entitat, organisme, registre o persona de què es tracta disposa d'informació sobre el patrimoni de l'executat i que aquell no pot obtindre per si mateix o a través del seu procurador, facultat de forma deguda a aquest efecte pel seu poderdant, mesures que es puguen portar a efecte de manera immediata quan no és necessari un requeriment de pagament com estableix l'article 554.1 de la Llei d'Enjudiciament Civil, per la qual cosa pertoca accedir al que s'ha sol·licitat.  
Part dispositiva  
1. Es despatxa a instàncies de Bancaixa, part executant, execució contra Resale Spain, SL, i Atle Storemyr, part executada, per les quantitats següents en concepte de principal i en concepte d'interessos i costes.  
2. Pel que fa a la investigació del patrimoni de l'executat, consulteu la base de dades del PNJ i procediu a l'embargament de béns, de conformitat amb l'article 592 de la Llei d'Enjudiciament Civil.  
3. Feu saber a les parts que, de conformitat amb l'establit en l'article   
155.5 de la Llei d'Enjudiciament Civil, si canvien el seu domicili durant la substanciació del procés, ho han de comunicar immediatament al tribunal.   
4. Notifiqueu aquesta resolució als executats i executades amb lliurament d'una còpia de la demanda executiva i dels documents adjuntats, sense citació, perquè, en qualsevol moment, puguen personar-se en l'execució.   
Aquesta resolució és ferma i no s'hi pot interposar cap recurs (article 555.1 i 556 LECn), sense perjudici que el deutor o deutors puguen oposar-se a l'execució despatxada, dins dels 10 dies següents a la notificació d'aquesta interlocutòria.   
Ho ordena i firma el jutge. En done fe».   
Atés que es desconeix el domicili o la residència actuals de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana i al tauler d'anuncis d'aquest Jutjat per a portar a efecte la diligència de notificació de sentència i traslladar la demandada a l'executat.  
Torrevieja, 3 de juny de 2010.- La secretària judicial: Ana Soler Beltrán.